《和夏选部齐宿韵四首 其三》
明代·刘昌

清斋孤悄坐更阑，灯下凉风鬓影寒。建业曾劳三尺剑，求仙何用七星坛。

月明楼影翔丹凤，云烂箫声叫紫鸾。岁宴江空身万里，有才不信济时难。

作者简介：刘昌（1424—1480）明代官吏、学者。字钦谟，号椶园，南直隶苏州府长洲（今江苏苏州）人。正统十年进士。授南京工部主事，迁河南提学副使，擢广东布政司左参政，博学多闻，工诗善文，藏书甚富，史称其累计所藏之书。